**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι 9 – 9 – 2025**

 **ΑΜΑΡΟΥΣΙΟΥ Αρ. Πρ.: 211**

**Ταχ. Δ/νση: Μαραθωνοδρόμου 54**

**Τ. Κ. 15124 Μαρούσι**

**Τηλ.: 2108020697 Fax:2108020697**

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ : ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

**Κοινοποίηση: Δ/νση Π. Ε. Β΄ Αθήνας, Δ. Ο. Ε., Συλλόγους Εκπ/κών Π. Ε. της χώρας**

**ΟΛΟΙ/ΟΛΕΣ ΣΤΗΝ ΠΑΡΑΣΤΑΣΗ ΔΙΑΜΑΡΤΥΡΙΑΣ ΤΩΝ ΣΥΛΛΟΓΩΝ ΕΚΠ/ΚΩΝ Π. Ε. & Ε. Λ. Μ. Ε. της Αττικής στο ΥΠΑΙΘΑ την Πέμπτη 11 Σεπτεμβρίου 2025 στις 13:00**

Συναδέλφισσες, συνάδελφοι

η φετινή σχολική χρονιά είναι από τις χειρότερες που έχουμε γνωρίσει εξαιτίας των εφαρμοζόμενων αντιεκπαιδευτικών – αντιλαϊκών πολιτικών της κυβέρνησης και του ΥΠΑΙΘΑ.

Χιλιάδες είναι τα κενά σε εκπαιδευτικό προσωπικό όλων των ειδικοτήτων, παρά τους μόνιμους διορισμούς που έγιναν ενώ οι επιθέσεις σε βάρος των εργασιακών δικαιωμάτων και κατακτήσεων των εκπαιδευτικών από την πλευρά του ΥΠΑΙΘΑ και της κυβέρνησης συνεχείς.

Χιλιάδες σχολεία υποβαθμίστηκαν ή έκλεισαν λόγω της αύξησης του αριθμού των μαθητών εν μέσω της χειρότερης κρίσης υπογεννητικότητας που αντιμετωπίζει η χώρα, ενώ αντίστοιχα στην Δ/νση Π. Ε. Β΄ Αθήνας υπάρχουν εκατοντάδες κενά σε εκπαιδευτικό προσωπικό όλων των ειδικοτήτων και παράλληλων στηρίξεων.

Αδιευκρίνιστο παραμένει ποιος θα είναι ο ρόλος των εκπαιδευτικών των νεοϊδρυθέντων τμημάτων ένταξης τους οποίους προσπαθούν να μετατρέψουν σε εκπαιδευτικούς παράλληλης στήριξης.

Χιλιάδες τμήματα συμπτύσσονται οριακά απογειώνοντας τον αριθμό των πληθωρικών τμημάτων σε όλη τη χώρα και ιδιαίτερα στη Β΄ Δ/νση Π. Ε. Αθήνας.

Περαιτέρω υπάρχουν τεράστιες ελλείψεις στις κτηριακές υποδομές των σχολικών μονάδων και στα αναλώσιμα υλικά εξαιτίας των περικοπών κονδυλίων και της κατάργησης των σχολικών επιτροπών που επέβαλε η κυβέρνηση.

Στη βάση όλων των παραπάνω και με δεδομένο ότι η Α φάση πρόσληψης αναπληρωτών απέχει παρασάγγας από το να μπορεί να καλύψει τα υπάρχοντα κενά στα σχολεία, τα Δ. Σ. των Συλλόγων Εκπ/κών Π. Ε. & Ε. Λ. Μ. Ε. της Αττικής διοργανώνουμε παράσταση διαμαρτυρίας στο ΥΠΑΙΘΑ την Πέμπτη 11 Σεπτεμβρίου 2025 στις 13:00 διεκδικώντας:

* άμεση κάλυψη όλων των κενών σε εκπαιδευτικό προσωπικό,
* εκπαιδευτικούς παράλληλής στήριξης έναν για κάθε μαθητή/μαθήτρια που έχει ανάγκη,
* όχι στις συμπτύξεις τμημάτων – όχι στα 25άρια τμήματα,
* στελέχωση όλων των τμημάτων ένταξης Δημοτικών Σχολείων & Νηπιαγωγείων χωρίς μετατροπή των εκπαιδευτικών τους σε εκπαιδευτικούς παράλληλης στήριξης με ταυτόχρονη περικοπή των προσλήψεων αναπληρωτών εκπαιδευτικών παράλληλης στήριξης,
* αύξηση των κονδυλίων για τα λειτουργικά έξοδα των σχολικών μονάδων,
* μαζικούς μόνιμους διορισμούς εκπαιδευτικών αποκλειστικά με βάση το πτυχίο και την προϋπηρεσία και μαζικές προσλήψεις αναπληρωτών ικανές να καλύψουν όλα τα υπάρχοντα λειτουργικά κενά με δημοσιοποίηση όλων των κενών από τις Δ/νσεις Εκπ/σης,
* νέα και ασφαλή κτήρια για τη στέγαση των σχολικών μας μονάδων.

**ΟΛΟΙ/ΟΛΕΣ ΣΤΗΝ ΠΑΡΑΣΤΑΣΗ ΔΙΑΜΑΡΤΥΡΙΑΣ ΤΩΝ ΣΥΛΛΟΓΩΝ ΕΚΠ/ΚΩΝ Π. Ε. & Ε. Λ. Μ. Ε. της Αττικής στο ΥΠΑΙΘΑ την Πέμπτη 11 Σεπτεμβρίου 2025 στις 13:00**

